Metodický list k vybranej dennej téme

Utorok 11.10.2016

Vyhlásená denná téma: Zelenina, ovocie, orechy z našich sadov.

Aktivita: Leporelo z ovocia a zeleniny, Potravinová pyramída,   
           Športová hra – Ovocníčkovia a oberačka, Obrázková     
           skladačka 

Cieľ, zameranie aktivity: Vedieť vysvetliť aký význam má zelenina a ovocie pre zdravie človeka. Oboznámiť žiakov so základnými zložkami potravinovej pyramídy. Vytvoriť a prezentovať vlastné básne a ilustrácie o ovocí a zelenine. 

Vyučovací predmet: Slovenský jazyk a literatúra, Výtvarná výchova, Telesná výchova, Matematika

Pomôcky: výkresy, farebné papiere, nožnice, lepidlo, prezentácia, pastelky, písacie potreby

[image: G:\foto_Dary Zeme 2016\P1110912.JPG]Príprava: Žiaci začali vyučovanie  exkurziou na výstavu „Dary Zeme“. Na výstave boli produkty záhradkárov nášho mesta, ktoré boli pekne a zaujímavo naaranžované. Tiež prebehla súťaž o najkrajšie a najchutnejšie jablko. Oboznámili sa s ovocím a zeleninou, ktorému sa tento rok  darilo. 
[image: C:\Users\Ala\Desktop\Nová složka (2)\P1010181.JPG]









Postup: Po získaní vedomostí a námetov z výstavy začali žiaci s vlastnými aktivitami na vyučovaní.  

Realizácia: 
1. Aktivita: Leporelo z ovocia a zeleniny.
Každý žiak si vyberie jeden druh ovocia alebo zeleniny, vymyslí a napíše krátku báseň o danom ovocí – zelenine. Báseň doplní o vhodnú ilustráciu. Nakoniec jednotlivé časti leporela spojíme, zlepíme a vytvoríme knihu – leporelo z ovocia a zeleniny.
[image: C:\Users\Ala\Desktop\Nová složka (2)\P1010215.JPG][image: C:\Users\Ala\Desktop\Nová složka (2)\P1010217.JPG]








2. Aktivita : Potravinová pyramída.
[image: C:\Users\Ala\Desktop\Nová složka (2)\P1010211.JPG]Celej aktivite predchádza prezentácia o „Vitamínovej párty“. Žiaci sa dozvedia o základných častiach potravinovej pyramídy, ako sa majú starať o svoje zdravie a so základnými zásadami správnej výživy. Potom svoje získané poznatky využijú pri vytváraní a skladaní svojich potravinových pyramíd.
[image: C:\Users\Ala\Desktop\Nová složka (2)\P1010219.JPG]









3. Aktivita: Športová hra - Ovocníčkovia a oberačka
Žiaci sú rozdelení na dve skupiny ovocníčkov, na jablká a hrušky. Zahrajú si hru oberačku. Princípom hry sú pravidlá ako pri vybíjanej. Jablká vybíjajú hrušky a naopak. A tým zbierajú ovocie. Ten, kto nazbiera prvý všetko ovocie vyhráva. Nakoniec si ovocníčkovia zahrajú  hru „Kompót“.
[image: C:\Users\Ala\Desktop\Nová složka (2)\P1010243.JPG][image: C:\Users\Ala\Desktop\Nová složka (2)\P1010242.JPG]







4. Aktivita: Obrázková skladačka
Ďalšou aktivitou si žiaci precvičia matematiku. Na výkres nalepíme rôzne obrázky ovocia a zeleniny. Na druhom výkrese budú príklady  na násobenie a delenie, alebo sčítanie a odčítanie. Na zadnú stranu obrázka napíšeme výsledky týchto príkladov a obrázok rozstriháme. Keď žiaci vypočítajú príklad, priložia časť obrázka na správny výsledok. Ak budú správne počítať vytvoria celý obrázok ovocia alebo zeleniny.
[image: C:\Users\Ala\Desktop\Nová složka (2)\P1010208.JPG][image: C:\Users\Ala\Desktop\Nová složka (2)\P1010205.JPG]








Zhrnutie: Žiaci sa zaujímavou formou naučili ako sa majú starať o svoje zdravie. Oboznámili sa so základnými zásadami správnej výživy, čo obsahuje ovocie a zelenina, koľko by sme jej mali zjesť za deň. Vedia z akých častí sa skladá potravinová pyramída, ktoré potraviny by sme mali v strave uprednostňovať a ktoré by sme mali jesť s mierou. 


Prílohy: 
[image: I:\DCIM\100OLYMP\P1010323.JPG]Vlastná tvorba žiakov                                 Leporelo z ovocia  a zeleniny
[image: I:\DCIM\100OLYMP\P1010318.JPG]

